als_Latn dik_Latn sag_Latn
Për këtë veshje është përkujdesur disenjatorja Besa Neziri Rugova, e cila njihet për stilin e saj unik të krijimit të veshjeve, duke bërë kështu një kombinim të përkryer të tradicionales me modernen, shkruan KultPlus.
Modelja nga Argjentina Camilla Barraza, vajza e cila po përfaqëson Kosovën në spektaklin e bukurisë “Miss Universe”, i cili po mbahet në Filipine po bënë një përfaqësim të denjë të vendit tonë. Camilla, edhe pse argjentinase ajo është qytetare e Kosovës dhe si duket është integruar lehtësisht në kulturën tonë, ajë tashmë është prezantuar në gjysmëfinalen e Miss Universe me veshjen kombëtare shqiptare, e cila me bukurinë dhe elegancën e saj vetëm sa do ia ka shtuar peshën kësaj veshje shumë të rëndësishme për shqiptarët.
Për këtë veshje është përkujdesur disenjatorja Besa Neziri Rugova, e cila njihet për stilin e saj unik të krijimit të veshjeve, duke bërë kështu një kombinim të përkryer të tradicionales me modernen.
Sipas disenjatores Besa, veshja është një ansambël i këmishës, fundit dhe jelekut të inspiruara nga veshjet kombëtare por në frymë moderne, bazuar në kodin e veshjes të Miss Universe.
“Këmisha është mëndafsh i endur me dorë me detale të dantellës të punuara me dorë të cilat kërkojnë rreth 500 orë punë. Fundi është mëndafsh organza poashtu me detale të dantellës si dhe jeleku kadife i inspiruar nga xhubleta shqiptare, në frymë moderne si dhe disa detale tjera të bukura të cilat do ti shihni në natën finale. Sa i përket ngjyrave, kam qëndruar në ato neutrale, dominon e zeza, e fildishta si dhe disa nuanca të së bardhës”, ka thënë për KultPlus Besa Neziri Rugova.
Ndërsa sipas faqes zyrtare të Miss Universe në Instagram, Kosova është njëra ndër përfaqësueset të cilat kanë rrëmbyer skenën në natën gjysmëfinale të MIiss Universe 2017. Mbetet të shihet nëse Camila do të hyjë në gjysmëfinale dhe deri ku do të arrijë në këtë garë të madhe të bukurisë. / KultPlus.com
als_Latn als_Latn als_Latn als_Latn als_Latn als_Latn